Furi



Lexi furi tosifu arte (denpul kom rasamu or kitabu) tem hewan har insanli sifa.

Insanli sifa sen fe misal abilya na pala, na anda yon dua tui, na jiwa in insanlisim sosyaltim.

Yen hu da suki furi arte sen furiyen.

Furiyen pimpan hare furiperson. Furiperson sen hewan har insanli sifa. Hin hewan abil na sen real hewan (fe misal rubahe or haul) or fiksyonli hewan (fe misal unsungo or protogen).

Bannumer furiyen hare furikostum. Furikostum sen kostum fe furiperson.

Furikultura (moy furi) sen baxkultura. Furikultura hare suli lexi ji xugwan.

Lexi furi pia beyongu cel na tosifu moyto in furikultura.

Furiyen suki na toncu in intreneto fe misal yon Telegram ji Discord.

Fe ban mara, furiyen intreaksyon kwas te real sen sesu furiperson. Dento name rolyuxi.

Furiyen pimpan toncu in furikonferensi.